Вишневецкий Владимир Михайлович

Вишневецкий Владимир Михайлович (;  — 1981 йылдың 28 декабре) — Эшсе-Крәҫтиән Ҡыҙыл Армияһының өлкән сержанты,  Граждандар һәм Бөйөк Ватан һуғышы ҡатнашыусыһы: Советтар Союзы Геройы (1944). 1943 йылдан ВКП(б) ағзаһы.

Һуғыш ваҡытында 16-сы гвардия кавалерия дивизияһы (Үҙәк фронт, 61-се армия, 7-се гвардия кавалерия корпусы) 60-сы гвардия кавалерия полкы орудие командиры вазифаһында булған, Днепр йылғаһын аша сыҡҡанда айырыуса батырлыҡ күрһәткән.

 Биографияһы 
Вишневецкий Владимир Михайлович 1900 йылдың 15 июлендә Новониколаевка (хәҙер — Украинаның Харьков районы Шевченко районы) ауылында украин крәҫтиәне ғаиләһендә тыуған. Шунда уҡ башланғыс мәктәпте тамамлай. Граждандар һуғышы фронттарында ҡатнашҡан..

1928 йылда Владимир Михайлович Джамбул өлкәһе Джувалин районындағы Ҡазан ауыл советы рәйесе (хәҙер —Ҡаҙағстандың Жамбыл өлкәһе Жамбыл районы) булып эшләгән.

1941 йылдың 17 сентябрендә Джувалин хәрби комиссариаты Эшсе Крәҫтиән Ҡыҙыл Армияһы (башҡа мәғлүмәттәр буйынса — Сайрам) сафына хеҙмәткә саҡырған  (под другим данным — Сайрамским). 1942 йылдың ноябренән Бөйөк Ватан һуғышы фронттарында.

Сталинград һәм Курск алышында, шулай уҡ Белоруссияны азат итеү һөжүм операцияһында ҡатнашҡан. 1942 йылдың 12 декабрендә «Батырлыҡ өсөн» миҙалы менән бүләкләнгән: «ул 22.11.42 йылда Соляной курганы аҫтында барған алышта, үҙенең орудиеһынан ут асып, дошмандың өс ут нөктәһен юҡ итте».

1943 йылдың 20 сентябрендә 60-сы гвардия кавалерия полкының (Үҙәк фронт, 61-се армия, 7-се гвардия кавалерия корпусы, 16-сы гвардия кавалерия дивизияһы) орудие командиры, гвардия өлкән сержанты Владимир Вишневецкий, Днепр буйындағы Лопатино (Украина, Чернигов өлкәһе Чернигов районы) ауылы эргәһендәге алышта дошман танкыһын юҡ итеп, айырыуса батырлыҡ күрһәтә

27 сентябрендә ул беренселәрҙән булып Днепр аша сыға, дошмандың өс ут нөктәһен һәм ике тиҫтәгә яҡын дошман һалдатын һәм офицерын юҡ итә. Белорус ауылдары Вялье һәм Галки (Белоруссия Гомель өлкәһе Брагин районы) эргәһендәге алыштар ваҡытында шәхсән ике танкыны һәм үҙйөрөшлө орудиены юҡ итә.

СССР Юғары Советы Президиумының 1944 йылдың 9 февраль Указы менән өлкән сержант Владимир Михайлович Вишневецкийға, «Алтын Йондоҙ» миҙалы һәм Ленин ордены тапшырылып, Советтар Союзы Геройы исеме биреләУказ Президиума Верховного Совета СССР «О присвоении звания Героя Советского Союза офицерскому и сержантскому составу артиллерии Красной Армии» от 9 февраля 1944 года // Ведомости Верховного Совета Союза Советских Социалистических Республик : газета. — 1944. — 24 февраля (№ 11 (271)). — С. 1.

1945 йылда демобилизацияланғандан һуң, Владимир Михайлович Чимкент өлкәһенең Сайрам районында Притрактовый (хәҙер — Көньяҡ-Ҡаҙағстан өлкәһе, Ҡаҙағстан) ауылына күсеп килә, совхозда эшләй башлай. Владимир Михайлович Вишневецкий 1981 йылдың 28 декабрендә вафат була, Шымкентта ерләнгән.

 Наградалары 
 Советтар Союзы Геройы (1944 йылдың 9 феврале):
 «Алтын Йондоҙ» миҙалы
 Ленин ордены
 II дәрәжә Ватан һуғышы ордены
 СССР миҙалдары:
 «Батырлыҡ өсөн» миҙалы (1942 йылдың 12 декабре)

 Хәтер 
Өфөлә Владимир Вишневецкийҙың исеме Башҡортостан Республикаһының Милли музейында, 112-се башҡорт кавалерия дивизияһы Музейында ҡуйылған мемориаль таҡтаташҡа һәм музей бинаһына 112-се Башҡорт (16-сы Чернигов гвардия) кавалерия дивизияһының 78 Советтар Союзы Геройҙары исеме араһында алтын хәрефтәр менән уйылып мәңгеләштерелгән.

 Иҫкәрмәләр 

 Әҙәбиәт 


 Айбын. Энциклопедия / Бас ред.: . — Алматы: Қазақ энциклопедиясы, 2011. — 880 бет. — ISBN 9965-893-73-X








 Һылтанмалар 


Категория:КПСС ағзалары
Категория:СССР ауыл советы рәйестәре
Категория:Курск алышында ҡатнашыусылар
Категория:Сталинград алышында ҡатнашыусылар
Категория:Рәсәйҙәге Граждандар һуғышында ҡатнашыусылар
Категория:Днепр өсөн алышта ҡатнашыусылар
Категория:«Батырлыҡ өсөн» миҙалы менән бүләкләнгәндәр
Категория:Ленин ордены кавалерҙары
Категория:Советтар Союзы Геройҙары
Категория:Алфавит буйынса шәхестәр
Категория:1981 йылда вафат булғандар
Категория:28 декабрҙә вафат булғандар
Категория:Шымкентта ерләнгәндәр
Категория:1900 йылда тыуғандар
Категория:15 июлдә тыуғандар
Категория:Шәхестәр:Ҡаҙаҡ ССР-ы
Категория:Википедия:Статьи с переопределением значения из Викиданных
Категория:Советтар Союзы Геройҙары:112-се Башҡорт кавалерия дивизияһы